Here is a page extracted from Wikipedia that may contain CSS, HTML, and a lot of unformatted text.

Title: بردية ايبرس
Content: بردية ايبرس Ebers Papyrus بتعتبر مخطوطة بردية ايبرس اكبر مخطوطه مصريه قديمه فى الطب و بتحتوى على 108 عمود مكتوب على ملفوفه بردى طولها 19 متر و بتوصف عدد كبير من الحالات المرضيه اللى بتتفرع الايام دى لتخصصات كتيره فى الطب: طب الستات و الطب الباطنى و طب الاسنان و طب الطفيليات و طب العيون و و طب الامراض الجلديه.

و بتتعلق الامثله المذكوره فى البرديه علاج الالتهابات و علاج الاورام و جبر كسور العظام و كمان علاج الحروق و فيها اطروحه عن علاج القلب و الاوعيه الدمويه و قسم قصير عن الانهيار العصبى و كمان فيها عدد من وصفات العقاقير العلاجيه.

و كان العلما بيعتقدو ان تاريخ بردية ايبرس بترجع للقرن 16 قبل الميلاد بس البحوث بينت انها اتكتبت قبل ده بكتير و بيرجع تاريخها لعهد الملك احمس و احتمال كونها منقوله من مخطوطات اقدم.

اكتشف البرديه العالم الالمانى جورج ايبرس فى رحلته العلميه لمصر فى شتاء سنة 1873 و كان اشتراها فى الاقصر ؛وهى محفوظة الايام دى فى مكتبة جامعة لييبزج Leipzig University Library .

برديات تانيه 
فيه كمان برديات قديمه:
 بردية كاهون (1800 قبل الميلاد)
 بردية ادوين سميث (1600 قبل الميلاد)
 بردية هيرست (1600 قبل الميلاد)
 بردية بروجش (1300 قبل الميلاد)
 بردية لندن الطبيه (1300 قبل الميلاد)
 بردية ايبرس
 بردية تورين
 برديات ابو صير
 برديات بروكلين
 برديات كارلسبرج
 الطب فى مصر القديمه
 اشهر اطباء مصر القديمه

مصادر 

مصر القديمه
فراعنة
برديات مصريه